கேள்வி: கொடுங்கால் பற்றி விளக்கவும்.
பதில்: கொடுங்கால் என்பது காரி வள்ளல் ஆண்ட திருக்கோவலூர் நாட்டில் பெண்ணை ஆற்றங்கரையில் இருந்த ஓர் ஊர். கோவல் கோமான் நெடுந்தேர்க் காரி கொடுங்கால் முன்றுறை பெண்ணையம் பேர்யாற்று நுண் அறல் கடுக்கும் … கூந்தல் – அம்மூவனார் - அகநானூறு 35 காவிரிப்பூம்பட்டினத்தில் கொடுங்கால் என்னும் பெயர் கொண்ட கோபுரம் ஒன்று இருந்தது. இந்தக் கோபுரம் சற்றே சாய்ந்திருந்தது பற்றிக் கொடுங்கால் எனப்பட்டது.கொடுங்கால் மாடம் - பட்டினப்பாலை 261 தினைக்கதிர் வளைவு, தினை கொடுங்கால் நிமிர – நற்றிணை 44 முதலையின் கால்வளைவு, கொடுங்கால் முதலை - குறுந்தொகை 324 காதில் மாட்டும் வளையம், கோழி எறிந்த கொடுங்கால் கனங்குழை - பட்டினப்பாலை 23, முள்ளிப்பூவின் வளைவு, முள்ளிக் கொடுங்கால் மாமலர் - பெரும்பாணாற்றுப்படை 216 ஆகியவை கொடுங்கால் என வழங்கப்பட்டன.